b'\n_START_ARTICLE_\nBendik (artist)\n_START_SECTION_\nBiografi\n_START_PARAGRAPH_\nHun ble f\xc3\xb8dt i Bergen, hvor hun bodde til syv \xc3\xa5r da hun flyttet med moren sin til Bod\xc3\xb8. Mens hennes far (Atle Halstensen) bodde i Bergen fordi han hadde jobb i Bergen p\xc3\xa5 TV2. Hun gikk musikklinja p\xc3\xa5 Bod\xc3\xb8 videreg\xc3\xa5ende skole. Her gikk hun i klasse med blant andre Petter Unstad fra bandet Kr\xc3\xa5kes\xc3\xb8lv og Sondre Justad. Hun har en bachelor i musikkproduksjon fra NTNU. Hun er vokalist, gitarist og l\xc3\xa5tskriver. Musikalsk beveger hun seg mellom elektronika og pop._NEWLINE_I 2007 startet hun den \xc3\xa5rlige festivalen Kjerringr\xc3\xa5kk i Bod\xc3\xb8, i samarbeid med Ingeborg Selnes. _NEWLINE_I 2010 var hun en av komponistene bak filmmusikken til Husk meg i morgen._NEWLINE_Halstensen var daglig leder i AKKS fra 2014 til 2016._NEWLINE_Da hun spilte p\xc3\xa5 Vinjerock i 2016, gikk str\xc3\xb8mmen \xe2\x80\x93 ikke bare p\xc3\xa5 hennes scene, men p\xc3\xa5 hele omr\xc3\xa5det. Str\xc3\xb8mmen var borte i tre kvarter.\n_START_SECTION_\nArtistnavnet \xc2\xabBendik\xc2\xbb\n_START_PARAGRAPH_\nSom ten\xc3\xa5ring startet Silje Halstensen et band sammen med Henriette Tryggestad og Katarina Efstathiou. Dette bandet kalte de \xc2\xabLaura\xc2\xbb. Mens Halstensen lette etter et godt bandnavn stanset hun opp ved \xc2\xabBendik\xc2\xbb, og s\xc3\xa5 muligheten for \xc3\xa5 opprette e-postadressen Laura elsker Bendiks alfakr\xc3\xb8ll punkt kom. Som medlem av \xc2\xabLaura\xc2\xbb la hun merke til hvordan de ble behandlet p\xc3\xa5 grunn av sitt kj\xc3\xb8nn. Da hun var 18 \xc3\xa5r bestemte hun seg for \xc3\xa5 pr\xc3\xb8ve seg som soloartist, og da tok hun i bruk \xc2\xabBendik\xc2\xbb som artistnavn. P\xc3\xa5 \xc2\xabBendik\xc2\xbbs Ur\xc3\xb8rt-profil, skrives b\xc3\xa5de \xc2\xabBendik\xc2\xbb og \xc2\xabLaura\xc2\xbb staves med et punktum p\xc3\xa5 slutten. \xc3\x85rsaken til denne skrivem\xc3\xa5ten er at Halstensen ville unng\xc3\xa5 \xc3\xa5 skape forvirring n\xc3\xa5r nye kontakter forventet at det skulle ankomme en mann i stedet for en kvinne; slik forvirring kunne hun fortsatt oppleve i 2016. Hun har oppgitt at hun valgte \xc2\xabBendik\xc2\xbb fremfor andre guttenavn blant annet fordi hun har en fetter som heter det samme: \xc2\xabDet gav en ro Jeg finner en slags ro i \xc3\xa5 hete Bendik.\xc2\xbb.'